b'\n_START_ARTICLE_\nRoman Tominec\n_START_SECTION_\n\xc5\xbdivljenjepis\n_START_PARAGRAPH_\nTominec je bil znan predvsem kot fran\xc4\x8di\xc5\xa1kanski duhovnik \xc5\xa1irokih obzorij. Imel je posluh za \xc4\x8dloveka in skupaj z rodnim bratom p. Angelikom si je prizadeval za socialno pravi\xc4\x8dnost v duhu evangeljskih na\xc4\x8del pravi\xc4\x8dnosti in solidarnosti. Pred drugo svetovno vojno je 6 let deloval kot kurat v sodnih zaporih v Ljubljani. Po okupaciji Slovenije je bil simpatizer OF in odlo\xc4\x8dno zagovarjal prepri\xc4\x8danje, da z okupatorjem ne smemo sodelovati. Med vojno je bil trikrat zaprt in naposled konfiran na Primorsko._NEWLINE_Po vojni je bil do leta 1951, ko je bil verouk \xc5\xa1e v \xc5\xa1olah, u\xc4\x8ditelj verouka na u\xc4\x8ditelji\xc5\xa1\xc4\x8du in be\xc5\xbeigrajski gimnaziji. Po ukinitvi verouka v \xc5\xa1olah je pri Marijinem oznanjenju v Ljubljani takoj vzpostavil \xc5\xbeupnijski verouk za osnovno\xc5\xa1olce, dijake in \xc5\xa1tudente. Znana so bila torkova predavanja za izobra\xc5\xbeence, kamor je kot predavatelje vabil tudi priznane teolo\xc5\xa1ke in druge univerzitetne profesorje._NEWLINE_Leta 1952 je postal predavatelj za kr\xc5\xa1\xc4\x8dansko umetnost na Teolo\xc5\xa1ki fakulteti v Ljubljani in to ostal do leta 1985._NEWLINE_Leta 1959 je postal \xc5\xbeupnik pri sv. Cirilu in Metodu za Be\xc5\xbeigradom in to delo opravljal do leta 1980._NEWLINE_Svoja razmi\xc5\xa1ljanja je objavljal v revijah in \xc4\x8dasopisih ter knjigah: Cvetje, Vera in \xc5\xbeivljenje, Slovenec, Kri\xc5\xbe na gori ...'